بیرلشمیش میللت‌لر تشکیلاتی‌نین (بمت) باش کاتیبی آنتونیو گوترش اوکراینادا باریشین یاخین گله‌جکده مومکون گؤرونمه‌دیگینه دقت چکیب.
گوترش بمت-نین نیویورک‌داکی بیناسیندا وئردیگی آچیقلامادا سپتامبر آیی‌نین "چوخ  طرف‌لی دیپلماسی آیی" اولاجاغینی بیل‌دیره‌رک، کنیادا کئچیریله‌جک افریقا ایقلیم ایجلاسینا، اندونزیا‌داکی گونئی-دوغو آسیا میللت‌لری بیرلیگی‌نین (آسه آن) - بمت-نین ایجلاسینا، هیندوستان-دا کئچیریله‌جک G20 ایجلاسینا و کوبا-دا کئچیریله‌جک چین-گ77 ایجلاسینا قاتیلاجاغینی آچیقلاییب.
بمت عمومی ایجلاسینین 78-جی ایجلاسی‌نین نیویورکدا کئچیریله‌جگینی خاطیرلا‌دان گوترش اوکراینادا باریش ایله باغلی بؤیوک بیر اینکیشاف گؤزله‌مدیگینی بیل‌دیره‌رک دئییب کی، اومید هئچ واخت بیتمیر، اما یاخین گله‌جکده اوکراینادا باریشین برقرار اولماسی مومکون گؤرونمور. عکسینه اینانیرام دئسم، یالان دانیشارام.
بو سبب‌دن ده بمت-نین باش کاتیبی اوکراینا‌داکی محاربه‌نین منفی تأثیرلری‌نین آزالدیلماسی‌نین واجیب اولدوغونو وورغولاییب.
